Štedrec

Štedrec alebo štedrovec () je rod rastlín z čeľade bôbovité (Fabaceae). Sú to stromy alebo väčšie kry. 

Výskyt
Pôvodný areál rozšírenia štedrecov je v južnej a strednej Európe a v alpskej oblasti. Pestujú sa ako ozdobné stromy alebo kry v parkoch a záhradách, niekedy sa vysádzajú aj vo voľnej prírode. 

Opis
Stromy alebo väčšie kry tohto rodu sú obyčajne 2 až 7 m (ojedinele až 15 m) vysoké, s dlhými mladými výhonkami a skrátenými brachyblastami. Konáre sú bez tŕňov a s hladkou kôrou. Listy sú dlaňovito trojpočetné, pričom prílistky chýbajú.

Súkvetie je terminálny, ovisnutý, riedky mnohokvetý strapec, vyrastajúci na brachyblastoch v pazuchách listov. Kvety sú stopkaté, žlté a lysé. Listene sú drobné, vysoko vysunuté na kvetnú stopku. Kalich je zvonovitý, s veľmi krátkymi zúbkami. Strieška je vajcovito okrúhla, na báze krátko zúžená. Krídla sú na vrchole tupé. Člnok je tupý a kratší ako strieška a krídla. Tyčinky sú jednozväzkové, všetky nitky sa zrastajú do rúrky. Semenník je stopkatý, mnohovajíčkový; čnelka je štíhla a zakrivená. Blizna je malá a terminálna. Kvitnú v máji až júni.

Struk je pukavý oboma chlopňami, kostrbatý, úzko podlhovastý až čiarkovitý, plochý, blanitý až kožovitý, na chrbtovom šve zhrubnutý a krátkostopkatý. Semená sú početné, okrúhlo obličkovité a sploštené.

Štedrec ovisnutý (Laburnum anagyroides) má konáre, rub lístkov, stopky lístkov a struky krátko sivo chlpaté, struky na chrbtovom šve nekrídlaté. Semená čierne. Lístky tupo elipsovité až vajcovité. Strapec 10-25 (-30) cm dlhý a riedky. Štedrec alpínsky (Laburnum alpinum) má konáre, rub lístkov, stopky lístkov a struky v dospelosti takmer lysé, zelené, struky na chrbtovom šve krídlaté 1-2 mm. Semená sú hnedé. Lístky sú užšie a k vrcholu zúžené. Strapec je hustejší a dlhší (až do 40 cm).  

Všetky druhy rodu štedrec obsahujú alkaloid cytisín, podmieňujúci jedovatosť celej rastliny; kôry, listov, púčikov, kvetov a semien.

Systematika  
Rod štedrec (Laburnum) zahŕňa tieto uznané druhy:
 štedrec alpínsky (Laburnum alpinum) (Mill.)  Bercht. & J.Presl
 štedrec ovisnutý (Laburnum anagyroides) Medik.
 Laburnum × watereri (A.C.Rosenthal & Bermann) Dippel

Neakceptované druhy:
 Laburnum + adami (Poit.) Lavallée
 Laburnum album (Lam.) J.Presl
 Laburnum alschingeri (Vis.) K.Koch
 Laburnum arboreum (Desf.) J.Presl
 Laburnum caramanicum (Boiss. & Heldr.) Benth. & Hook.f.
 Laburnum fragrans Griseb.
 Laburnum grandiflorum (DC.) J.Presl
 Laburnum heuffelii Wierzb. ex Fuss
 Laburnum × intermedium Dippel
 Laburnum laburnum (L.) Voss
 Laburnum lanigerum J.Presl
 Laburnum molle J.Presl
 Laburnum nigricans (L.) J.Presl
 Laburnum nigricanum Fuss
 Laburnum nubigenum J.Presl
 Laburnum patens J.Presl
 Laburnum pendulum Raf.
 Laburnum platycarpum Maire
 Laburnum praecox Fuss
 Laburnum purpureum (Scop.) Drapiez
 Laburnum ramentaceum (Sieber) K.Koch
 Laburnum rochelii Wierzb. ex Fuss
 Laburnum sessilifolium (L.) J.Presl
 Laburnum spinosum (L.) J.Presl
 Laburnum triflorum (Lam.) J.Presl
 Laburnum vulgare J.Presl
 Laburnum vulgare var. watereri G.Kirchn.
 Laburnum vulgare var. watereri A.C.Rosenthal & Bermann
 Laburnum weldenii Griseb. ex Lavallée
 Referencie 

 Iné projekty 

Kategória:Bôbotvaré
Kategória:Bôbovité
Kategória:Listnaté stromy
Kategória:Kry